[pic] | EURÓPAI BIZOTTSÁG |

Brüsszel, 2010.9.2.

COM(2010) 451 végleges

.

Javaslat:

AZ EURÓPAI PARLAMENT ÉS A TANÁCS HATÁROZATA

az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Dánia „EGF/2010/001 DK/Nordjylland” referenciaszámú kérelme)

INDOKOLÁS

A költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság között létrejött, 2006. május 17-i intézményközi megállapodás[1] 28. pontja a pénzügyi keret vonatkozó fejezeteinek felső korlátain felül legfeljebb évi 500 millió EUR erejéig lehetővé teszi az Európai Globalizációs Alkalmazkodási Alap (a továbbiakban: EGAA) igénybevételét.

Az EGAA-ból érkező hozzájárulásokra vonatkozó szabályokat az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendelet[2] tartalmazza.

2010. január 22-én Dánia a Nordjylland (DK05) NUTS II szintű régióban a NACE Rev. 2 rendszer szerinti 28. ágazatban (gép, gépi berendezés gyártása)[3] működő 45 vállalatnál történt elbocsátásokat követően „EGF/2010/001 DK/Nordjylland” referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt.

E kérelem alapos vizsgálata után a Bizottság az 1927/2006/EK rendelet 10. cikke alapján megállapította, hogy a pénzügyi hozzájárulásnak a rendeletben megállapított feltételei teljesülnek.

A KÉRELEM ÖSSZEFOGLALÁSA ÉS ELEMZÉS

Főbb adatok:

EGAA-referenciaszám EGF/2010/001

Tagállam Dánia

2. cikk b)

Érintett vállalatok száma 45

NUTS II régió Nordjylland (DK05)

NACE Rev. 2 ágazat 28. Gép, gépi berendezés gyártása

Referencia-időszak 2009.2.15– 2009.11.14.

A személyre szabott szolgáltatások kezdetének időpontja 2010.4.1.

A kérelem benyújtásának időpontja 2010.1.22.

A referencia-időszakban történt elbocsátások száma 1 122

A támogatásra jogosult elbocsátott munkavállalók száma 951

A személyre szabott szolgáltatások: költségvetés EUR-ban 10 967 314

Az EGAA végrehajtásához kapcsolódó kiadások[4]: költségvetés EUR-ban 604 008

Az EGAA végrehajtásához kapcsolódó kiadások (%) 5,2

Teljes költségvetés EUR-ban 11 571 322

EGAA-hozzájárulás EUR-ban (65 %) 7 521 359

1. A kérelmet 2010. január 22-én nyújtották be a Bizottsághoz, és 2010. április 28-ig további információkkal egészítették ki.

2. A kérelem az 1927/2006/EK rendelet 2. cikkének a) pontja szerint eleget tesz az EGAA igénybevételéhez szükséges feltételeknek, és benyújtása a rendelet 5. cikkében említett 10 hetes határidőn belül megtörtént.

Az elbocsátások és a világkereskedelemben a globalizáció hatására bekövetkezett fő strukturális változások, illetve a globális pénzügyi és gazdasági válság közötti kapcsolat

3. Annak alátámasztására, hogy az elbocsátások összefüggnek a pénzügyi és gazdasági világválsággal, Dánia azzal érvel, hogy az érintett vállalatok többsége a hajógyártási ágazat számára állított elő gépeket és berendezéseket. Az Európai Hajógyárak Egyesülete (Community of European Shipyards Association, CESA) elkészítette a világ hajógyártási szükségletére vonatkozó hozzávetőleges előrejelzését 2014-ig amely szerint a pénzügyi világválság megváltoztatta a piaci helyzet jövőbeli alakulásának számos feltételét és az azt illető várakozásokat. Több tényező együttes hatására csökkentek a hajógyártás iránti igények, és 2008 végére / 2009 elejére az új megrendelések szinte teljesen lmegszűntek. Ráadásul az új hajómegrendelések körülbelül 10 %-át várhatóan visszavonják. Számos hajómegrendelés szállítási határidejét pedig elhalasztják.

Az Európai Hajógyárak Egyesületének becslése szerint 2011-ben a flották mintegy 30 %-a felesleges lesz, és az 566 millió dwt teljes rendelésállományból mintegy 53 millió dwt-t valószínűleg visszavonnak. A válság következtében világszerte már jelenleg is sok inaktív, illetve kis sebességgel közlekedő hajó van. A hajógyártó ágazat a jövőben várhatóan olyan alacsony költségű területekre, főleg Ázsiába helyezi át a tevékenységeit, amelyek már a válságot megelőző években látványosan növelték piai részesedésüket (forrás: az Európai Hajógyárak Egyesülete által idézett Lloyds Register Fairplay). Ezért nem valószínű, hogy az e kérelem által érintett vállalatok a válság elmúltával vissza tudnak térni a rendes termelési szintre.

4. A MAN Diesel számára (amely 541 fővel a kérelemben szereplő legnagyobb mértékű leépítést hajtja végre) a visszaesés azt jelentette, hogy gyártási kapacitásának 2010-ben csak 23 %-át, 2011-ben pedig már csak 3 %-át tudja kihasználni, ezért a Frederikshavnban történő gyártás folytatása a továbbiakban nem indokolható. A többi vállalat főként Németországban és Ázsiában működő nagy ipari vállalatoknak az alvállalkozója. Az e vállalatok által támasztott keresletnek a válság miatti csökkenése az észak-jutlandi vállalatok termelés-visszaesését eredményezte.

Az elbocsátások számának igazolása és a 2. cikk b) pontjában foglalt kritériumok teljesítése

5. Dánia e kérelmet az 1927/2006/EK rendelet 2. cikkének b) pontjában említett beavatkozási kritérium alapján nyújtotta be, amely az EGAA hozzájárulását ahhoz köti, hogy egy kilenc hónapos időszak alatt egy tagállamnak egyetlen vagy két egymással határos NUTS II szintű régiójában, ugyanabban a NACE Rev. 2. rendszer szerinti ágazatban legalább 500 munkavállalót elbocsátanak.

6. A kérelem arra hivatkozik, hogy a 2009. február 15-től 2009. november 14-ig terjedő referencia-időszakban 1 122 személyt bocsátottak el 45, a NACE Rev. 2. rendszer szerint a 28. ágazatba (gép, gépi berendezés gyártása) sorolt vállalattól, a NUTS II szintű Nordjylland (DK05) régióban. Valamennyi elbocsátást az 1927/2006/EK rendelet 2. cikke (2) bekezdésének első francia bekezdése alapján vették számításba.

Az elbocsátások előre nem látható jellegének bizonyítása

7. A dán hatóságok érveiket arra alapozták, hogy a globális hitelválság komolyságát és az általa a pénzügyi piacokra gyakorolt hatást nem lehetett előre látni. A MAN Diesel 2008 negyedik negyedévének elején a következő két évre szóló megrendelésekkel rendelkezett, 2010 végére/2011 elejére tervezett szállítási határidőkkel. A 2008 szeptemberét/októberét követő 12 hónapban egyáltalán nem érkezett új megrendelés; ezt követen pedig a már leadott megrendeléseket vonták vissza (a MAN becslései szerint a megrendeléseinek 40 %-át vesztette el.)

Az elbocsátó vállalkozások és a támogatásra jogosult munkavállalók meghatározása

8. A kérelem szerint a kilenc hónapos referencia-időszakban összesen 1 122 személyt bocsátottak el. Az összesen 1 122 munkavállalóból 951 volt támogatásra jogosult. A támogatásra nem jogosult 153 munkavállaló valószínűleg saját maga talált új állást, elköltözött a régióból vagy előrehozott nyugdíjba vonult, ezért nem érdekelt az igénybe vehető EGAA-intézkedésekben.

9. A 45 érintett vállalat és az általuk elbocsátott munkavállalók száma a következő:

Vállalat Elbocsátott személyek száma Módszer

MAN Diesel A/S 541 1

A/S Hydrema Production 11 1

SAWO A/S 9 1

He-Va ApS 2 1

Morsø Jernstøberi 3 1

Morsø Køl & Frys 1 1

AP Gyllevogne 2 1

Peter Kibsgaard 1 1

Akea Automation asp 10 1

Sjørring Maskinfabrik 36 1

Cimbria Manufacturing A/S 38 1

Elster-Instromet A/S 3 1

Brüel International A/S 1 1

Hydra Tech A/S 11 1

Carnitech A/S 52 1

Carna Lift 1 1

Siemens Wind Power A/S 145 1

A/S Dybvad Stål Industri 12 1

Borup Andersens Maskinfabrik ApS 4 1

Univeyor A/S 50 1

REO-PACK A/S 6 1

Dantherm Power A/S 11 1

Dantherm Filtration A/S 10 1

Aagaard A/S 19 1

Hycon A/S 7 1

Hamworthy Svanehøj A/S 44 1

JB Contractors 6 1

Aalborg Maskinfabrik A/S 2 1

System Cleaners A/S 5 1

NB Ventilation A/S 3 1

Nilfisk Alto Food Division 6 1

Flex Coli A/S 5 1

GVA A/S 5 1

PanPac Engineering A/S 1 1

Inelco A/S 2 1

Carsø A/S 5 1

ESS Graphic A/S 1 1

Scantool Group A/S 9 1

Silvatec Skovmaskiner A/S 16 1

Kss-Kraner A/S 1 1

Danilift A/S 3 1

Fransgård Maskinfabrik A/S 1 1

Carnitech Salmon A/S 16 1

Inno Steel A/S 3 1

Maach Technic A/S 2 1

Összesen 1 122

10. A támogatásra jogosult munkavállalók megoszlása a következő:

Kategória Szám Százalék

Férfiak 876 92,1

Nők 75 7,9

EU-állampolgárok 951 100,0

Nem EU-állampolgárok 0 0,0

15 és 24 év közöttiek 53 5,6

25 és 54 év közöttiek 796 83,7

54 és 64 év közöttiek 101 10,6

65 évesnél idősebbek 1 0,1

A fenti kategóriákban tartós egészségügyi problémával vagy fogyatékkal élő munkavállaló nem szerepel.

11. A foglalkozási kategóriák szerinti megoszlás a következő:

Kategória Szám Százalék

Felső vezetés 10 1,0

Az adott területen felső szintű készségeket és végzettségetigénylő foglalkozások 32 3,4

Középszintű készségeket és végzettséget igénylő foglalkozások 35 3,7

Irodai foglalkozások 25 2,6

Fizikai, fém- és gépipari foglalkozások (szakképzett munka) 384 40,4

Folyamat- és gépkezelés, közlekedési és építőipari fogalakozások.

Helyhez kötött létesítményben és üzemben végzett munka,ipari gépek üzemeltetése (szakképzett munka) 146 15,4

Egyéb fizikai munka, ipari foglalkozások (szakképzettségetnem igénylő munka) 319 33,5

Összesen 951 100,0

12. Az 1927/2006/EK rendelet 7. cikkének megfelelően Dánia megerősíti, hogy az Alap végrehajtásának különböző szakaszaiban és különösen az EGAA-hoz való hozzáférésben mind jelenleg, mind a jövőben a nők és a férfiak egyenlőségét szem előtt tartó és diszkriminációellenes politikát alkalmaz és fog alkalmazni.

Az érintett terület és hatóságai, illetve egyéb érdekeltek ismertetése

13. A közel 600 000 lakosú Nordjylland régió Dánia egyik legkisebb és egyben a legalacsonyabb népsűrűségű régiója. A foglalkoztatást és a jövedelmi szinteket tekintve elmarad Dánia többi részétől. A régióban 11 település található, a kevesebb mint 2 000 lakosú Læsø-tól a közel 200 000 lakosú Aalborgig. A foglalkozási struktúrában számos kis- és középvállalkozás szerepel, amelyek körében nincs hagyománya a magasan képzett munkaerő alkalmazásának. Ennek következtében a régióban különösen magas a szakmunkások és szakképzetlen munkások aránya, ehhez járul a potenciális húzóerőt jelentő nagy, globálisan orientált vállalatok alacsony száma.

14. Az érintett területen a fő hatóság Frederikshavn helyi önkormányzata. További érdekelt felek az érintett területek regionális és helyi hatóságai, valamint az oktatási és képzési intézmények, amelyek egy ajánlati felhívást követően bekapcsolódhatnak a projektbe. A régió és a települések, valamint a régió oktatási intézményei részt vesznek mind az irányítócsoportban, mind a párbeszéddel foglalkozó és tanácsadó csoportban.

Az elbocsátások várható hatása a helyi, regionális vagy országos foglalkoztatásra

15. Dánia azzal érvel, hogy a Nordjylland régió különösen nagymértékben függ az ipartól, amelyet súlyos csapásként ért a jelenlegi válság. A régióban az elbocsátások 38 %-ára az ipari ágazatokban került sor, míg ez az adat az ország többi részében csak 25 %.

16. A Nordjylland-kérelemben említett elbocsátások annál is inkább súlyosak a régió számára, mert az ágazat várhatóan a válság után sem lesz képes a fellendülésre, mivel az új megrendelések a Távol-Keletre irányulnak, ahol a költségek alacsonyabbak. A javaslat célja ezért, hogy az elbocsátott munkavállalókat átirányítsa a hajózás és a lakásépítés terén az új, hatékonyabb energetikai megoldások területeire, valamint felruházza őket a tudásalapú és szolgáltatási ágazatokban szükséges ismeretekkel.

A finanszírozásra javasolt, személyre szabott szolgáltatások összehangolt csomagja és annak tételes bontásban meghatározott, becsült költségei, valamint a strukturális alapok által támogatott intézkedésekkel való komplementaritása

17. Az alábbiakban a javasolt intézkedéstípusok felsorolása következik; ezek az intézkedéstípusok összehangolt csomagot képeznek, amely a munkavállalók munkaerőpiacra történő visszailleszkedését célzó, személyre szabott szolgáltatásokból áll:

18. Megfeleltetés: Minden résztvevő számára elérhető szolgáltatás a képesítések és kívánságok feltérképezése és összevetése, valamint az alapfokú kurzus. Ennek célja a munkanélküliek felkészítése az alkalmazkodásra és az átképzés megvalósítható lehetőségeinek meghatározása. A kurzus négy hétig tart, és csoportos oktatást, valamint egyéni tanácsadást foglal magában. A kurzus célja, hogy a munkanélküliek személyes tervet készítsenek, megismerjék a jelenlegi munkaerő-piaci helyzetet, és megbarátkozzanak az új ágazatba történő váltás gondolatával. Az egyes munkavállalók kívánságainak és érdeklődési köreinek feltérképezését követően összevetik azokat a ténylegesen várható állásajánlatokkal. Ez mind a 951 munkavállaló esetében megtörténik.

19. Általános kiegészítő oktatás : Ez egy rendkívüli előkészítő felnőttképzési kurzust foglal magában, amelynek célja, hogy felkészítse a változtatásra azokat, akiknek a legnagyobb szükségük van a forrásokra (körülbelül 345 résztvevő), valamint egy olyan kurzust, ahol kiegészítő ismereteket sajátíthatnak el azok a munkavállalók, akik középfokú végzettséggel rendelkeznek, és kifejezték a továbbképzés iránti igényüket (körülbelül 50 résztvevő).

20. Oktatásban részt vevő fiatal munkanélküliek támogatása: Olyan fiatalok bevonása és megtartása, akik iskolán kívüli tanulásba vagy továbbtanulásba akarnak kezdeni. Ehhez az első tanévre külön oktatást és tankönyveket biztosítanak (50 résztvevő).

21. Kiegészítő szakképzés a tengerhasznosítás területén: Bevezetés a tengerhasznosítással kapcsolatos ismeretekbe a munkanélküliek által választott, energia-megtakarítással és hatékonyabb energia-felhasználással összefüggő jövőorientált témákban szervezett egyedi készségfejlesztő kurzusokkal kiegészítve, amelyekből a munkanélküliek egyénileg állítják össze saját tantervüket moduláris rendszerben, attól függően, hogy milyen területre kívánnak specializálódni. Ez 394 résztvevő számára lesz elérhető, és minden résztvevő számára 20 napos képzést jelent.

22. Kiegészítő szakképzés a megújuló energiaforrások és az energiahatékonyság optimalizálása témakörében: A megújuló energiaforrások és az energiaoptimalizálás területén történő elhelyezkedéshez egy, az ágazatba bevezető képzésen kell részt venni, amely a munkanélküliek által választott készségfejlesztő kurzusokkal egészül ki. A munkanélkülieknek elismert képzéseket kínálnak, amelyek közül egyénileg, moduláris rendszerben választják ki a kurzusokat, a kívánt specializáció irányától függően. Ez 294 résztvevő számára lesz elérhető, és minden résztvevő számára 15 napos képzést jelent.

23. Vállalaton belüli képzések: Amennyiben az elbocsátottak számára állást kínálnak, egyben olyan vállalati képzést is felkínálnak számukra, amelynek elvégzése betölti a képesítések terén meglévő hiányosságaikat. Ebben a támogatásban 100 munkavállaló részesül.

24. Vállalkozói kurzus : A hat hetes képzés vállalatirányítási és vezetési alapismereteket foglal magában. A becslések szerint 50 munkavállaló él majd ezzel az ajánlattal.

25. Vállalkozók mentorálása: A potenciális vállalkozó az első év során egy hozzárendelt, az iparágat jól ismerő mentor támogatásában részesül, több találkozó alkalmával. A becslések szerint 45 munkavállaló él majd ezzel az ajánlattal.

26. Termékfejlesztési kurzus: A vállalkozó számára lehetőség nyílik egy termékfejlesztési kurzuson való részvételre, és tanácsadásban részesülhet egy termékkoncepció kidolgozása és tesztelése során. A becslések szerint 45 munkavállaló él majd ezzel a lehetőséggel.

27. Az EGAA végrehajtásához kapcsolódó, a kérelemben az 1927/2006/EK rendelet 3. cikke szerint feltüntetett kiadások előkészítési, irányítási és ellenőrzési, valamint tájékoztatási és népszerűsítési tevékenységeket takarnak.

28. A dán hatóságok által ismertetett, személyre szabott szolgáltatások az 1927/2006/EK rendelet 3. cikkében meghatározott támogatható tevékenységek közé sorolható aktív munkaerő-piaci intézkedéseknek minősülnek. A dán hatóságok e szolgáltatások összköltségét 11 571 322 EUR-ra, az EGAA végrehajtásához kapcsolódó kiadásokat pedig 604 008 EUR-ra (az összköltség 5,2 %-a) becsülik. Az EGAA-ból igényelt teljes hozzájárulás összege 7 521 359 EUR (a teljes költség 65 %-a).

Intézkedések | A támogatásra jogosult munkavállalók becsült száma | Becsült költségek (egy támogatásra jogosult munkavállalóra) (EUR) | Teljes költség (EGAA és nemzeti társfinanszírozás) (EUR) |

Személyre szabott szolgáltatások (az 19272/2006/EK rendelet 3. cikkének első bekezdése) |

Megfeleltetés | 951 | 3 020 | 2 872 020 |

Általános kiegészítő oktatás | 345 | 8 690 | 2 998 050 |

Oktatásban részt vevő fiatal munkanélküliek támogatása | 50 | 8 090 | 404 500 |

Állásorientált oktatás a tengerhasznosítás területén | 394 | 5 245 | 2 066 530 |

Állásorientált oktatás az energiaágazatban | 294 | 3 931 | 1 155 714 |

Vállalaton belüli képzések | 100 | 4 030 | 403 000 |

Vállalkozói kurzus | 50 | 5 870 | 293 500 |

Vállalkozók mentorálása | 45 | 11 950 | 537 750 |

Termékfejlesztési kurzus | 45 | 5 250 | 236 250 |

Összes személyre szabott szolgáltatás részösszege | 10 967 314 |

Az EGAA által támogatott intézkedések végrehajtásához kapcsolódó kiadások (az 1927/2006/EK rendelet 3. cikkének harmadik bekezdése) |

Előkészítő tevékenységek | 90 717 |

Irányítás | 302 391 |

Tájékoztatás és népszerűsítés | 120 900 |

Ellenőrzési tevékenységek | 90 000 |

Az EGAA végrehajtásához kapcsolódó kiadások részösszege | 604 008 |

Becsült költség összesen | 11 571 322 |

EGAA-hozzájárulás (az összköltségvetés 65 %-a) | 7 521 359 |

29. Dánia megerősíti, hogy a fent leírt intézkedések kiegészítik a strukturális alapok által finanszírozott intézkedéseket. Dánia emellett pontos ellenőrzési nyomvonalat fog biztosítani az EGAA-ból finanszírozott tevékenységekhez, és megerősíti, hogy azokhoz nem kérelmeznek vagy használnak fel további uniós finanszírozást.

Az érintett munkavállalóknak nyújtott személyre szabott szolgáltatások kezdetének tényleges vagy tervezett időpontja

30. Dánia 2010. április 1-jén kezdi meg az EGAA általi társfinanszírozásra javasolt, összehangolt csomag keretében a személyre szabott szolgáltatások nyújtását az érintett munkavállalóknak. Ez az időpont tekintendő tehát az EGAA-ból nyújtandó valamennyi támogatásra való jogosultság kezdetének. Mivel ez az időpont a kérelem benyújtása után, de az azt követő három hónapon belül esik, az 1927/2006/EK rendelet 13.cikkének (2) bekezdése szerinti határidő, amelyen belül a támogatható intézkedéseket végre kell hajtani 2012. március 31.

A szociális partnerekkel folytatott konzultáció során követett eljárások

31. Az EGAA-kérelmet Frederikshavn település és Nordjylland régió készítette el, együttműködésben a többi érintett településsel, a helyi kereskedelemfejlesztési hivatalokkal, szakszervezetekkel, a dán ipari munkaadók oktatási intézményeivel, és a helyi munkaügyi központokkal. 2010-re egy, az EGAA igénybevételéről szóló konferenciát terveznek minden érdekelt fél részére.

32. A dán hatóságok megerősítették, hogy a nemzeti és közösségi jogszabályokban a csoportos elbocsátások vonatkozásában előírt követelményeket betartották.

Tájékoztatás a nemzeti jog alapján vagy kollektív szerződések értelmében kötelezően végrehajtandó intézkedésekről

33. Az 1927/2006/EK rendelet 6. cikkében foglalt kritériumok tekintetében a dán hatóságok kérelmükben:

34. megerősítették, hogy az EGAA-ból származó pénzügyi hozzájárulás nem helyettesíti azokat az intézkedéseket, amelyek meghozatala a nemzeti jog vagy kollektív megállapodások alapján a vállalatok felelőssége;

35. bizonyították, hogy az intézkedések az egyes munkavállalóknak nyújtanak segítséget, és nem vállalatok vagy ágazatok szerkezetátalakítására irányulnak;

36. megerősítették, hogy a fent említett támogatható intézkedésekre más közösségi pénzügyi eszközből nem folyósítanak támogatást.

Irányítási és ellenőrzési rendszerek

37. Dánia értesítette a Bizottságot, hogy a pénzügyi hozzájárulást ugyanazok a szervek fogják irányítani és ellenőrizni, amelyek az Európai Szociális Alapot is irányítják és ellenőrzik. Az ESZA irányító hatósága szintén a Dán Vállalkozói és Építési Hatóság (Danish Enterprise and Construction Authority). Ugyanezen a szerven belül egy külön részlegre ruházzák a hitelesítő hatóság feladatait. Az auditáló hatóság szintén a Dán Vállalkozói és Építési Hatóságon belül az „EU Controllerfunction” részleg lesz.

Az EGAA-ból érkező pénzeszközöket Frederikshavn település önkormányzata fogja fogadni és kiosztani. Egy projekt-koordinátort és egy, az adminisztrációért felelős titkárt neveznek ki a támogatásra jogosult munkavállalókat célzó kezdeményezések irányítására. Nordjylland régió a projekt nyomon követését végzi, valamint részt vesz az irányítócsoportban.

Finanszírozás

38. Dánia kérelme alapján az összehangolt, személyre szabott szolgáltatási csomaghoz javasolt EGAA-hozzájárulás 7 521 359 EUR, amely az összköltségek 65 %-át teszi ki. A Bizottság által az EGAA terhére javasolt forrásallokáció a Dánia által rendelkezésre bocsátott információkon alapul.

39. Tekintetbe véve az EGAA-ból folyósítható pénzügyi hozzájárulásnak az 1927/2006/EK rendelet 10. cikke (1) bekezdése szerint meghatározott maximális összegét, továbbá az előirányzatok átcsoportosításához megállapított mozgásteret, a Bizottság javasolja a fent említett teljes összeget folyósítsák az EGAA-ból; az összeg a pénzügyi keret 1a. fejezetében különítendő el.

40. A javasolt pénzügyi hozzájárulás összege lehetővé teszi, hogy – az 1927/2006/EK rendelet 12. cikkének (6) bekezdésében szereplő előírás szerint – az év utolsó négy hónapjában az EGAA-ra elkülönített éves maximális összeg több mint 25 %-a továbbra is rendelkezésre álljon támogatások kifizetésére.

41. Az EGAA-ból történő forrásallokációra tett javaslat révén a Bizottság a 2006. május 17-i intézményközi megállapodás 28. pontjának megfelelően kezdeményezi az egyszerűsített háromoldalú eljárást, hogy az EGAA igénybevételének szükségességét és az igényelt összegeket illetően biztosítsa a költségvetési hatóság két ágának egyetértését. A Bizottság felkéri a költségvetési hatóság két ága közül azt, amelyik a megfelelő politikai szinten előbb jut egyetértésre a forrás igénybevételéről szóló javaslattervezet ügyében, hogy szándékáról értesítse a másik ágat és a Bizottságot. A költségvetési hatóság bármelyik ágának elutasító véleménye esetén hivatalos háromoldalú egyeztetést kell kezdeményezni.

42. A Bizottság a 2010. évi költségvetés kötelezettségvállalási és kifizetési előirányzataiba irányuló külön átcsoportosítási kérelmet nyújt be a 2006. május 17-i intézményközi megállapodás 28. pontjának megfelelően.

A kifizetési előirányzatok forrása

31. A végrehajtás jelenlegi fázisában előrelátható, hogy 2010-ben a 01.0404 „Versenyképességi és innovációs keretprogram – Vállalkozási és innovációs program” költségvetési sorban szereplő kifizetési előirányzatokat idén nem használják fel teljes mértékben.

32. Az említett költségvetési sor olyan kiadásokat foglal magában, amelyek a kkv-k pénzügyi forrásokhoz való hozzáférésének megkönnyítésére szolgáló program pénzügyi eszközének végrehajtásához kapcsolódnak. Az Európai Beruházási Alap által kezelt vagyonkezelői számlákra történő átutalások és a kedvezményezetteknek történő kifizetések között van némi időbeli eltolódás. A pénzügyi válság jelentős hatást gyakorol a 2010. évi kifizetésekkel kapcsolatos előrejelzésekre. Emiatt – a várható kifizetéseket figyelembe véve – felülvizsgálták a kifizetési előirányzatok számítási módszerét annak érdekében, hogy elkerüljék a túlzott többletet a vagyonkezelői számlákon. Ezért a 7 521 359 EUR összeg átcsoportosítás céljára felszabadítható.

43. Javaslat:

AZ EURÓPAI PARLAMENT ÉS A TANÁCS HATÁROZATA

az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Dánia „EGF/2010/001 DK/Nordjylland” referenciaszámú kérelme)

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Unió működéséről szóló szerződésre,

tekintettel a költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság közötti 2006. május 17-i intézményközi megállapodásra[5] és különösen annak 28. pontjára,

tekintettel az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendeletre[6] és különösen annak 12. cikke (3) bekezdésére,

tekintettel az Európai Bizottság javaslatára[7],

mivel:

(1) Az Európai Globalizációs Alkalmazkodási Alapot (a továbbiakban: EGAA) azzal a céllal hozták létre, hogy kiegészítő támogatást nyújtson azoknak az elbocsátott munkavállalóknak, akik a globalizáció hatására a világkereskedelemben bekövetkezett fő strukturális változások következtében veszítették el munkájukat, és segítse őket a munkaerőpiacra történő ismételt beilleszkedésben.

(2) A 2009. május 1. után benyújtott kérelmek tekintetében az EGAA hatálya kibővült az olyan munkavállalók támogatásával, akik közvetlenül a pénzügyi és gazdasági világválság miatt veszítették el állásukat.

(3) A 2006. május 17-i intézményközi megállapodás az EGAA igénybevételét évi 500 millió EUR felső korlátig engedélyezi.

(4) Dánia a Nordjylland régióban a gép- és berendezésgyártó ágazatban történt elbocsátásokra tekintettel, 2010. január 22-án az EGAA igénybevételére irányuló kérelmet nyújtott be, 2010. április 28-ig pedig további információval egészítette ki azt. A kérelem eleget tesz az 1927/2006/EK rendelet 10. cikkében a pénzügyi hozzájárulás meghatározására vonatkozóan megállapított követelményeknek. A Bizottság ezért 7 521 359 EUR rendelkezésre bocsátására tesz javaslatot.

(5) Az EGAA-t tehát igénybe kell venni a Dánia által benyújtott kérelem alapján történő pénzügyi hozzájárulás folyósítása érdekében,

A KÖVETKEZŐKÉPPEN HATÁROZOTT:

1. cikk

Az Európai Unió 2010. évi általános költségvetésének keretein belül az Európai Globalizációs Alkalmazkodási Alapból (EGAA) 7 521 359 EUR összeget vesznek igénybe kötelezettségvállalási és kifizetési előirányzatok formájában.

2. cikk

Ezt a határozatot az Európai Unió Hivatalos Lapjában ki kell hirdetni.

Kelt, […]-án/-én.

az Európai Parlament részéről a Tanács részéről

az elnök az elnök

[1] HL C 139., 2006.6.14., 1. o.

[2] HL L 406., 2006.12.30., 1. o.

[3] Az Európai Parlament és a Tanács 2006. december 20-i 1893/2006/EK rendelete a gazdasági tevékenységek statisztikai osztályozása NACE Rev. 2. rendszerének létrehozásáról és a 3037/90/EGK tanácsi rendelet, valamint egyes meghatározott statisztikai területekre vonatkozó EK-rendeletek módosításáról (HL L 393., 2006.12.30., 1. o.)

[4] Az 1927/2006/EK rendelet 3. cikke harmadik bekezdésének megfelelően.

[5] HL C 139., 2006.6.14., 1. o.

[6] HL L 406., 2006.12.30., 1. o.

[7] HL C […], […], […]. o.